Y Drindod Dewi Sant yn arddangos doniau creadigol yng Ngorymdaith Nadolig Abertawe 2021
Daeth doniau creadigol myfyrwyr, staff a phartneriaid cymunedol ym Mhrifysgol Cymru Y Drindod Dewi Sant yn fyw gyda chymorth ychydig o hud a lledrith Nadoligaidd ar ddydd Sul, 21 Tachwedd.
Gwnaeth fflôt a ddyluniwyd ac a wnaed gan fyfyrwyr yng Ngholeg Celf Abertawe Y Drindod Dewi Sant a Chanolfan Arloesi Cerebra y Brifysgol ymuno â'r orymdaith yng Ngorymdaith Nadolig Abertawe a Chynnau'r Goleuadau.
Bydd Y Drindod Dewi Sant yn dathlu ei daucanmlwyddiant yn 2022, gan nodi sefydlu Coleg Dewi Sant, Llanbedr Pont Steffan yn 1822 fel man geni addysg uwch yng Nghymru. Roedd y fflôt, â phentyrrau uchel o anrhegion a ddaw'n fyw drwy hud a lledrith, hefyd yn cynnwys logo daucanmlwyddiant newydd y brifysgol yn barod ar gyfer digwyddiadau a dathliadau'r flwyddyn nesaf.
Yn cerdded wrth ochr y fflôt oedd y perfformwyr Troy Boyz , menter a gefnogir gan y Drindod Dewi Sant sy'n helpu i ysbrydoli ac ennyn diddordeb pobl ifanc 16-19 oed sydd wedi profi bywydau heriol, drwy gyfrwng dawns stryd, cerddoriaeth a pherfformio.
Roedd llusernau papur yn goleuo'r orymdaith a grëwyd gan fyfyrwyr sy'n gwirfoddoli a staff yng nghanolfan alw heibio Blaen-y-maes, sefydliad nid-er-elw sy'n helpu unigolion a theuluoedd.
Gwnaeth y Brifysgol hefyd wahodd ffrindiau ac aelodau o Ddinas Noddfa Abertawe i gerdded ochr yn ochr â'r fflôt i roi croeso i ddigwyddiadau'r Nadolig.
"Ynghyd â'n partneriaid cymunedol, roeddem yn falch iawn o allu cymryd rhan yn y digwyddiad Nadoligaidd arbennig hwn, i arddangos doniau creadigol nid yn unig ein myfyrwyr a'n partneriaid, ond pawb sy'n cymryd rhan."
Wedi'r orymdaith, gwnaeth Dr Ross Head Athro Cysylltiol a Rheolwr Dylunio Canolfan Arloesi Cerebra y Brifysgol fynd a'r coed i Ysgol Gynradd Dynfant i'w defnyddio fel rhan o ddathliadau Nadolig yr ysgol.
Dywedodd Mrs Rimmer, arweinydd celf yr ysgol: "Maen nhw'n anhygoel a byddan nhw'n gwneud i'r lle i ddisgleirio. Gallwn eu defnyddio'n helaeth eleni a'r flwyddyn nesaf."